Magnus Heunicke (S), 2006-05-10:
Grunden til spørgsmålet er, at jeg på TV2 Øst så, at DSB giver fortabt; at DSB nu erkender, at det er umuligt at overholde køreplanen på grund af de nedslidte skinner; at DSB nu siger – det drejer sig altså om Sydbanen: Det kan vi simpelt hen ikke, for togene kan ikke køre så stærkt, som vi ønsker.
Derudover siger DSB, at de vil forberede en oplysningskampagne til borgerne i de berørte byer på strækningen, så man kan berede sig på, at der altså skal være forsinkelser en rum tid endnu.
Jeg vil gerne høre ministerens reaktion på det.
Kunne ministeren eventuelt løfte sløret for nogle af de ting?
Jeg er bare ked af, at jeg kun har et par minutter til at svare, så måske havde det været bedre som skriftligt spørgsmål.
Nu starter jeg i hvert fald, så når formandens lampe blinker, må jeg jo fortsætte senere, hvis jeg får et spørgsmål igen.
Det er således, at Banedanmark har oplyst mig, at togene på Sydbanen aktuelt kører med forsinkelser på omkring 12-13 minutter.
Den længere rejsetid for passagererne kan dels henføres til problemer på hovedstrækningen København-Ringsted, dels til problemerne lokalt på Sydbanen.
På grund af de tiltagende problemer på Sydbanen har Banedanmark netop besluttet at fremrykke fornyelser af nogle af krydsningsstationerne til udførelse i indeværende år, netop på grund af den rejste kritik.
Banedanmark vil forsøge at finde de nødvendige midler ved at udskyde andre fornyelsesprojekter, som er knap så vigtige.
Det er Banedanmarks skøn, ikke et politisk skøn.
Banedanmark understreger aktuelt, hvilke dele af Sydbanen der har størst effekt, og det undersøger de i øjeblikket, samt hvilke dele der bedst kan udskydes til gennemførelse næste år.
Banedanmark vil i den forbindelse tilstræbe at identificere fornyelsesprojekter uden trafikale konsekvenser for passagerer andre steder i landet.
For så vidt angår hovedstrækninger – det er næsten det mest interessante ved spørgsmålet – som jo også påvirker trafikken på Sydbanen, så pågår der på nuværende tidspunkt et intensivt arbejde med at fjerne hastighedsnedsættelserne på hovedstrækningen København-Århus, Danmarks hovedstrækning nr. 1, og herunder København-Ringsted.
Fjernelsen af en del af disse hastighedsnedsættelser på hovedstrækningen vil også få en positiv effekt på trafikken på Sydbanen.
Konkret glæder det mig at kunne sige, at Banedanmark forventer, at man i løbet af 1-2 uger kan ophæve en større hastighedsnedsættelse ved Ringsted, som man i øvrigt har informeret ganske dygtigt om, synes jeg.
Dertil kommer, at der i juli 2006 gennemføres en sporombygning på Vestbanen, Hvidovre og Høje-Taastrup, altså på det tidspunkt, hvor der er mindre trafik end normalt.
Nu har min lampe blinket så længe, at jeg er nødt til at vente med anden del af svaret.
»Vil ministeren redegøre for situationen på Sydbanen, herunder planerne om at lave en ny køreplan, der giver plads til forsinkelser på grund af nedslidte spor, samt indholdet i den oplysningskampagne, der skal fortælle befolkningen i Ringsted, Glumsø, Næstved, Lundby, Vordingborg, Nørre Alslev, Eskilstrup og Nykøbing Falster, at man i disse byer må leve med store togforsinkelser i lang tid fremover, fordi de nedslidte skinner ikke bliver fornyet foreløbig?«
Skriftlig begrundelse
Artikel på tv2east.dk: Kroniske tog-forsinkelser.